
Az 1956-os magyar revolúció és szabadságharc a lengyel-magyar kontaktus tükrében (1956 ötvenhat év távlatából)

A cím olvasása alapján – jogosan – felmerülhet a kérdés: miért pont egy sokszor, sokféleképp megközelített témát, 1956-ot választottam?
A válasz valahol itt kezdődik: amíg valami létezik, rendelkezésünkre áll, bármilyen fontos is, addig nem jelentkezik az a hiányérzet, ami az eltűnése, elvesztése után tör elő. Ezért általában természetesnek titulált, s a mindennapi élet részeként, mondhatni csendesen van jelen. A legtöbben talán észre sem veszik… Úgy vélem költői túlzásokba esés nélkül kijelenthető, hogy a lengyel-magyar kötelék is valami ehhez hasonló: egy évszázadok óta létező, magát egyfajta kelet- európai unikummá kinövő kapcsolat, ami megérdemli, hogy ápolják, hogy foglalkozzanak vele.
A kutatásom centruma tehát a lengyel-magyar kapcsolat alakulásának vizsgálata. A kezdetektől napjainkig vezetve igencsak változatos a kapcsolódási pontok palettája, azonban évfordulós aktualitása miatt különösen az 1956- os magyar forradalomra és annak jogi vonatkozásaira fektettem hangsúlyt.
A dolgozat fő célja tehát annak bemutatása V. fejezeten keresztül, hogy a két nép története hogyan alakult, s idomult egymáshoz a történelem, s elsősorban a jogtörténelem eseményei során. S hogy konkrétan miben bontakozik ki sorsuk parallelitása? A tanulmányban egyrészt kitérek arra, a közös elnyomás ideje alatt hogyan befolyásolták az 1956- os lengyel események a magyarságot, s mindez hogyan jelenik meg az egyes hazai jogszabályi rendelkezésekben. Másrészt főként külföldi forrásokat alapul véve részletesen vizsgáltam, hogy miként reagált forradalmunkra, valamint annak következményeire- a szovjet beavatkozásra, Nagy Imre és társai perére, majd az enyhülés időszakára- a nemzetközi közösség. Mindezt főként a lengyelek hangján tolmácsolva, ezzel is bizonyítva, hogy a mekkora mélységben érintette őket ötvenhat októbere.
Mert kiderült, rövidebb- hosszabb kutatás után minden út a lengyelekhez vezetett. Ennek kifejtése közben pedig egy analizáló- összegző kitérőt teszek a „forradalom vagy ellenforradalom” problémakörre is, amely véleményem szerint a téma megkerülhetetlen részét képezi - már évtizedek óta.



